། ཕྱག་གཡས་པས་དར་གྱི་བ་དན་གཡོ་བའི་མདུང་
རྣོན་ནམ་མཁར་གདེངས་ཤིང་། གཡོན་པས་འཆིང་བྱེད་ཀྱི་ཞགས་པ་བསྣམས་པ།
རྐེད་ལ་གནམ་ལྕགས་ཀྱི་ཐོག་ལ་འགྲན་པའི་ཉག་ཕྲན་གྱིས་གང་བའི་སྟག་དོང་་་་་
དང་། མཆོག་དཀར་སྲ་བའི་གནམ་རུ་དང་ལྡན་པའི་གཟིག་ཤུབས་བཅིངས་ཤིང་།
ཞབས་ལ་སག་ལྷམ་གསོལ་བའོ། །གཡོན་ཕྱོགས་སུ་གསང་བའི་ཡུམ་ཆེན་གོང་སྨན་
ལྷ་རི་སྐུ་མདོག་དཀར་ལ་འཛུམ་པའི་ཉམས་དང་ལྡན་པ། རིན་པོ་ཆེའི་རྒྱན་དང་
གཡུ་ཡི་ལན་ཚར་འཕྱང་ཞིང་། ཕྱག་གཉིས་ཀྱིས་འཆི་མེད་ཚེའི་བདུད་རྩིས་བཀང་
བའི་བུམ་པ་དང་སྣང་སྲིད་གསལ་བའི་མེ་ལོང་བསྣམས་ཤིང་། ཆིབས་སུ་གསེར་
409

༄༄༅། །ལྷ་མོ་གསེར་ཁྲི་སྐུ་ཕྲེང་གཉིས་པ་བློ་བཟང་རྒྱལ་མཚན་སེངྒེའི་གསུང་འབུམ་བཞུགས་སོ། །
གྱི་ཤ་བ་ཡུ་མོ་ལ་བཅིབས་པ། ལྷ་ཆེན་ཐུགས་ཀྱི་སྲས་པོ་མཆེད་དགུ་སྟག་ཤར་
དཔའ་བོའི་ཆས་དང་ལྡན་པ་མཚོན་ཆ་སྣ་ཚོགས་འཛིན་ཅིང་
རླུང་གི་ཤུགས་
དང་ལྡན་པའི་རྟ་མཆོག་ལ་ཞོན་པ། དགྲ་ལྷའི་སྲས་མོ་ལྷ་སྨན་མཆེད་དགུ་བུམ་པ་
མེ་ལོང་ཚེ་འགུགས་མདའ་དར་བསྣམས་ནས་གཡུ་བྱ་ཁུ་བྱུག་དང༌། དུང་བྱ་ཁྲུང་
ཁྲུང་ལ་བཅིབས་པ། ཤར་དུ་འཛུམ་ཆེན་ལྡོང་ཁྲོམ་ཕྱག་ན་གནམ་ལྕགས་ཀྱི་མདའ་
གཞུ་བསྣམས་ཤིང་མཁའ་ལྡིང་ལ་ཆིབས་པ། ལྷོར་དབྱི་ཆེན་རབ་སྡེ་ཕྱག་ན་སྟག་
གི་པགས་པའི་རྒྱལ་མཚན་འཛིན་ཅིང་རྒྱ་སྟག་རི་ཁྲ་ལ་ཆིབས་པ། ནུབ་ཏུ་འབྲི་
ཆེན་ལྡོང་དངུལ་ཕྱག་ན་གནམ་ལྕགས་འབར་བའི་རལ་གྲི་བསྣམས་ཤིང་། དཀར་
ཤོག་འབྲོང་ལ་ཆིབས་པ། བྱང་དུ་གཉན་ཆེན་ཐང་ལྷ་ཕྱག་ན་མདུང་རི་དར་གྱི་བ་
དན་བསྣམས་ཤིང་གཡུ་འབྲུག་སྔོན་མོ་ལ་ཆིབས་པ། དེ་དག་གི་ཕྱི་རོལ་ཏུ་རྨ་
རིགས་སུམ་བརྒྱ་དྲུག་ཅུ་མདའ་མདུང་འཛིན་ཅིང་སྲ་བའི་གོ་ཆ་གྱོན་པ།
རྟ་
མཆོག་ལ་ཞོན་ཞིང་དུང་ཁྲ་ཀླད་ལ་ལྡིང་བ། སྟག་དམར་རོལ་དུ་ཁྲིད་ཅིང་།
གཅན་གཟན་དུ་མ་རྗེས་སུ་འབྲང་བ། སྨན་མོ་སུམ་བརྒྱ་དྲུག་ཅུ་སོགས་བཀའ་
ཉན་ལས་བྱེད་ཀྱི་ཚོགས་ཀྱིས་བསྐོར་བ་སྣང་ལ་རང་བཞིན་མེད་པ་སྒྲུབ་པ་པོ་ལ་་་
བརྩེ་བའི་ཐུགས་དང་ལྡན་པས་བཞུགས་པར་གྱུར། རང་ཡི་དམ་དུ་གསལ་བའི་
ཐུགས་ཀའི་ཧཱུཾ་ལས་འོད་ཟེར་ལྕགས་ཀྱུ་ལྟ་བུ་འཕྲོས། རང་གནས་གངས་ཀྱི་རི་བོ་
སོགས་གར་བཞུགས་རྡོ་རྗེ་ཕོ་བྲང་ནས་རྨ་རྒྱལ་ལྷ་ཡི་དགེ་བསྙེན་ཆེན་པོ་འཁོར་་
དང་བཅས་པ་སྐད་ཅིག་གིས་གནས་འདིར་སྤྱན་དྲངས། སཽ་འཛམ་གླིང་བྱང་
ཕྱོགས་ནོར་འཛིན་ཡངས་པའི་རྒྱན།།ལྷུན་སྡུག་གངས་ཀྱི་རི་དབང་ལ་བརྟེན་པའི།།
གཞལ་མེད་རིན་ཆེན་ལས་གྲུབ་ཕོ་བྲང་ནས།
།བསྟན་སྲུང་རྨ་རྒྱལ་ལྷ་ཡི་དགེ་
བསྙེན་ཆེ། །གསང་བའི་ཡུམ་ཆེན་གུང་སྨན་ལྷ་རི་དང༌། །དཔའ་བའི་སྲས་དགུ་
མཛངས་མའི་སྲས་མོ་དགུ། །གཉན་ཆེན་སྡེ་བཞི་རྨ་རིགས་སྨན་མོའི་ཚོགས། །དམ་
410

ལྷ་གཉན་རྨ་རྒྱལ་ལྷ་ཡི་དགེ་བསྙེན་ཆེན་པོ་འཁོར་བཅས་ཀྱི་ཐུགས་དམ་བསྐང་བའི་རིམ་པ་བཞུགས།
ཚིག་ལྡན་པའི་གནས་འདིར་སྤྱན་འདྲེན་ན། །རྔམ་བརྗིད་དཔའ་བོའི་གར་གྱི་རོལ་
བར་བཅས། །འཐོར་རླུང་ཤུགས་ཀྱིས་བསྐྱོད་པའི་སྤྲིན་ཕུང་བཞིན། །མྱུར་སྤྱོན་
མཐུན་པའི་དམ་རྫས་འདི་བཞེས་ལ། །རྣལ་འབྱོར་བཅོལ་བའི་འཕྲིན་ལས་སྒྲུབ་
པར་མཛོད། །དེ་ནས་མཆོད་པ་འབུལ་བ་ནི། དངོས་བཤམས་ཡིད་ཀྱིས་སྤྲུལ་བ་ཡི། །ལྷ་
རྫས་ཡིད་འོང་མཆོད་པའི་ཚོགས། །ལྷ་གཉན་འཁོར་དང་བཅས་ལ་འབུལ། །
བཞེས་ནས་འཕྲིན་ལས་གྲུབ་པར་མཛོད། །ཨོཾ་མ་ཧཱ་དེ་བ་ས་པ་རི་ཝཱ་ར་ཨཉྙཾ་ནས་
ཤཔྟའི་བར་གྱིས་མཆོད། ཡི་གེ་བརྒྱ་བ་ལན་བདུན་བརྗོད་ལ། བཤགས་པ་ནི། ཧཱུཾ་རིགས་བརྒྱའི་ཁྱབ་
བདག་རྩ་བརྒྱུད་བླ་མ་དང་། །མཆོག་ཐུན་དངོས་གྲུབ་སྩོལ་མཛད་ཡི་དམ་ལྷ། །
གནས་གསུམ་དཔའ་བོ་མཁའ་འགྲོ་དམ་ཅན་ཚོགས། །བསྟན་སྲུང་ལྷ་ཆེན་འཁོར་
བཅས་བདག་ལ་དགོངས། །མཁའ་ལྟར་རང་བཞིན་གདོད་ནས་སྟོང་པའི་སེམས། །
གློ་བུར་རྨོངས་ཆེན་དྲི་མས་སྦགས་པའི་མཐུས། །མཁན་སློབ་རྒྱལ་བ་སྲས་བཅས་
ཡི་དམ་གྱི། །སྤྱན་སྔར་ཁས་བླངས་བཅས་མཚམས་ལས་འདས་སོགས། །ནོངས་
ཤིང་འགྱོད་པའི་སེམས་ཀྱིས་བཤགས་བགྱིད་ན། །བྱམས་དང་བརྩེ་བའི་ཐུགས་
ཀྱིས་བཟོད་བཞེས་ལ། །དམིགས་མེད་སྤྲོས་བྲལ་དབྱིངས་སུ་དག་གྱུར་ཏེ། །ལས་
བཞིའི་འཕྲིན་ལས་ལྷུན་གྱིས་གྲུབ་པར་མཛོད། །བསྐང་རྫས་བྱིན་གྱིས་བརླབས་ལ། ཧཱུཾ་ལྷུན་
གྲུབ་བདེ་ཆེན་རྣམ་རོལ་ལས་འོངས་པའི།
།མཐུན་རྫས་ནམ་མཁའ་མཛོད་ཀྱི་
མཆོད་པའི་སྤྲིན། །བསྟན་སྲུང་ལྷ་ཆེན་འཁོར་བཅས་སྤྱན་ལམ་དུ། །འབྱུང་ཞིང་
ཐུགས་དམ་གཉན་པོ་སྐོང་གྱུར་ཅིག །མཆོད་ཡོན་རྦ་རླབས་ཟེགས་མ་མཁའ་ལ་
འཐོར། །ཐང་སྐྱེས་ཆུ་སྐྱེས་ལྷ་མིའི་མེ་ཏོག་བཞད། །དྲི་བཟང་སྨན་དང་སྤོས་ངད་
དུད་པ་འཐུལ། །མུན་པ་འཕྲོག་པའི་ཀུན་གསལ་སྣང་བ་འདིས། །བསྟན་སྲུང་རྨ་
རྒྱལ་ལྷ་ཡི་དགེ་བསྙེན་དང་།
།ཡུམ་སྲས་བློན་འཁོར་བཅས་པའི་ཐུགས་དམ་
བསྐང་། །ཐུགས་དམ་གཉན་པོ་དབྱིངས་སུ་བསྐངས་གྱུར་ནས། །འགལ་རྐྱེན་ཀུན་
411

༄༅། །ལྷ་མོ་གསེར་ཁྲི་སྐུ་ཕྲེང་གཉིས་པ་བློ་བཟང་རྒྱལ་མཚན་སེངྒེའི་གསུང་འབུམ་བཞུགས་སོ། །
སོལ་མཐུན་པའི་ལས་ཀུན་སྒྲུབས། །བཟང་པོའི་སྨན་གྱི་དྲི་ཆབ་མཚོ་ལྟར་འཕྱུར། །
ལྷ་མིའི་བཟའ་བཅའ་ཞིམ་དགུ་རི་ལྟར་སྤུངས། །སྙན་བརྗིད་སྒྲ་འབྱིན་རྐང་གླིང་
རྔ་རོལ་དང་། །འདོད་ཡོན་སྣ་ལྔའི་མཆོད་རྫས་སྣ་ཚོགས་ཀྱིས། །བསྟན་སྲུང
×××སྒྲུབས། །མྱུར་མགྱོགས་རྟ་མཆོག་རླུང་གི་ཤུགས་ལྡན་དང་། །དཀར་འཇམ་
སྤུ་ཡི་བླ་གོས་གྱོན་པའི་ལུག །བཅུད་ལྡན་འོ་མའི་རྒྱུན་འཛིན་ཞོལ་མོའི་ཚོགས། །
།བསྟན་སྲུང྾྾྾། །སྲ་
།ཉག་ཕྲན་གནམ་རུ་རལ་བསྐོར་
གཤོག་རླབས་འཕུར་ལྡིང་བསྒྱུར་བའི་བྱ་ཚོགས་འདིས།
བརྟན་ཁྲབ་རྨོག་མདུང་རྣོན་ཞགས་པ་དང༌།
འགྱེད་པའི་གྲི། །བདུད་རྩིའི་བཅུད་ལྡན་བུམ་བཟང་མེ་ལོང་བཅས། །རང་སྲུང་
དགྲ་འཇོམས་ཡོ་བྱད་བརྒྱ་ཕྲག་གིས། །བསྟན་སྲུང྾྾྾། །གཞན་ཡང་རྒྱལ་སྲིད་
རིན་ཆེན་རྣམ་པ་བདུན། །བཀྲ་ཤིས་རྫས་རྟགས་བདུད་རྩིའི་ཞལ་སྐྱེམས་དང༌། །
རི་ལྟར་སྤུངས་པའི་རྒྱན་གྱི་གཏོར་མའི་ཚོགས། །ནད་འཇོམས་སྨན་དང་འབྲུ་སྣ་
གྲངས་མེད་པས། །བསྟན་སྲུང་྾྾྾། །བརྗོད་བྲལ་བདེ་བ་ཆེན་པོའི་ཡེ་ཤེས་ཀྱི། །
རྣམ་རོལ་བསམ་པ་ལས་འདས་མཆོད་པའི་སྤྲིན། །མཆོད་ཡུལ་ཐུགས་ཀྱི་རེ་སྐོང་
ནམ་མཁའ་མཛོད། །རྣལ་འབྱོར་དག་པའི་སྣང་བར་སྤྲུལ་བ་འདིས། །བསྟན་སྲུང་
རྨ་རྒྱལ་ལྷ་ཡི་དགེ་བསྙེན་དང༌། །ཡུམ་སྲས་བློན་འཁོར་བཅས་པའི་ཐུགས་དམ་
བསྐང་། །ཐུགས་དམ་གཉན་པོ་དབྱིངས་སུ་བསྐངས་གྱུར་ནས། །འགལ་རྐྱེན་ཀུན་
སོལ་མཐུན་པའི་ལས་ཀུན་སྒྲུབས། །བཟློག་པ་བྱ་བ་ནི། ཧཱུཾ་བསྟན་སྲུང་རྒྱ་མཚོའི་ཚོགས་
རྣམས་དང༌། །ལྷ་ཆེན་ཡབ་ཡུམ་འཁོར་བཅས་ཀྱིས། །བསྟན་པ་རིན་ཆེན་རྒྱས་
པའི་གེགས། །འགལ་རྐྱེན་བར་གཅོད་ཐམས་ཅད་བཟློག །ཁྱད་པར་རྣལ་འབྱོར་
དཔོན་སློབ་ཀྱི། །ནད་གདོན་ཆག་ཆེ་ཉམ་ང་བཟློག །ཕ་རོལ་མི་དང་མི་མིན་གྱིས། །
།བགེགས་རིགས་སྟོང་ཕྲག་བརྒྱད་ཅུ་
མཐུ་གཏད་མནན་གསུམ་བྱེད་པ་བཟློག
དང་། །ཡེ་འབྲོག་སུམ་བརྒྱ་དྲུག་ཅུ་བཟློག །ལྷ་ཀླུ་བཙན་གྱི་གདུག་རྩུབ་དང་། །
412

ལྷ་གཉན་རྨ་རྒྱལ་ལྷ་ཡི་དགེ་བསྙེན་ཆེན་པོ་འཁོར་བཅས་ཀྱི་ཐུགས་དམ་བསྐང་བའི་རིམ་པ་བཞུགས།
རྒྱལ་འགོང་དམ་སྲིའི་གནོད་པ་བཟློག །རྨི་ལམ་མཚན་ལྟས་ངན་པ་དང་། །ལོ་
ཀེག་ཟླ་ཀེག་ཞག་ཀེག་བཟློག །མི་ལ་ན་ཚ་གཏོང་བ་དང༌། །ཕྱུགས་ལ་གོད་ཁ་བྱེད་
པ་བཟློག །ཆེ་སྲི་ཆུང་སྲི་ཐམས་ཅད་དང་། །ས་བདག་ཀླུ་ཡི་མཛེ་ནད་བཟློག །སད་
སེར་བཙའ་ཐན་ལ་སོགས་པའི། །ལོ་ཏོག་དགྲ་བཞིའི་གནོད་པ་བཟློག །དགྲ་ཇག་
ཆོམ་རྐུན་ཁ་སྨྲས་དང༌། །གླེང་གཞི་འཁྲུགས་རྩོད་བྱེད་པ་བཟློག །མདོར་ན་འགལ་
རྐྱེན་བར་གཅོད་ཀུན། །བཟློག་བསྒྱུར་བཅོལ་བའི་འཕྲིན་ལས་མཛོད། །མཐུན་པའི་
དངོས་གྲུབ་སོགས་བརྗོད། དེ་ནས་གཏོར་མ་བྱིན་གྱིས་བརླབས་ལ། གོང་གི་སྔགས་ལ་བ་ལིཾ་ཏ་བཏགས་ལ་
འབུལ། ཨཉྙཾ་སོགས་ཀྱིས་མཆོད། བསྟོད་པ་ནི། ཧཱུཾ་གྲུབ་པའི་དབང་ཕྱུག་པདྨ་ཀཱ་ར་དང་། །རྩ་
བརྒྱུད་བླ་མའི་ཚོགས་ཀྱི་སྤྱན་སྔ་རུ། །དམ་ཚིག་རྡོ་རྗེའི་རི་མོ་གཙུག་བཀོད་དེ། །
བསྟན་པ་སྲུང་མཛད་ལྷ་ཡི་དགེ་བསྙེན་བསྟོད། །སྟོང་གསུམ་མྱུར་བགྲོད་རྟ་མཆོག་
ལ་ཞོན་ཞིང་། །སྲ་བའི་གོས་གྱོན་མདུང་རྣོན་ཞགས་པ་འཛིན། །མདའ་གཞུའི་
འཕྲུལ་འཁོར་ཤུགས་ལྡན་རྐེད་ལ་བསྐོར། །རྔམ་འཇིགས་དཔའ་བོའི་གར་གྱི་རོལ་
ལ་བསྟོད། །ཡིད་འོང་འཇོ་སྒེག་ལང་ཚོའི་སྒྱུ་རྩལ་གྱིས། །ལྷན་སྐྱེས་བདེ་བས་
མཆོད་པའི་ཡུམ་མཆོག་དང་།།དཔའ་མཛངས་སྲས་དང་སྲས་མོ་བཅོ་བརྒྱད་ཀྱིས།།
སྤྲུལ་འཁོར་དམ་ཅན་རྒྱ་མཚོའི་ཚོགས་ལ་བསྟོད།
།ལྷ་ཡི་དགེ་བསྙེན་ཆེན་པོ་
འཁོར་བཅས་ཀྱིས། །རྒྱལ་བསྟན་སྤྱི་དང་མཉམ་མེད་ཙོང་ཁ་པའི། །རིང་ལུགས་དེ་
འཛིན་སྐྱེས་བུ་འདུས་སྡེར་བཅས། །སྲིད་མཐའི་བར་དུ་དར་བའི་འཕྲིན་ལས་
མཛོད། །ཁྱད་པར་རྣལ་འབྱོར་དཔོན་སློབ་འཁོར་བཅས་ཀྱི། །འགལ་རྐྱེན་སོལ་ལ་
མཐུན་པའི་ལས་རྣམས་ཀུན། །ཡིད་བཞིན་ནོར་དང་དཔག་བསམ་ཤིང་བཞིན་དུ།།
ལྷུན་གྱིས་འགྲུབ་པའི་སྡོང་གྲོགས་གཉན་པོ་མཛོད། ། ཟླ་ཟེར་སྤུ་ལོང་གཡོ་བའི་
ཐིག་ཕྲེང་གིས། །རེག་བྱ་ཚ་བའི་གདུང་བ་འཕྲོག་པ་བཞིན། །ཞི་མཛད་འཛུམ་
དཀར་གཡོ་བའི་རྣམ་འགྱུར་གྱིས། །འགལ་རྐྱེན་བར་གཅོད་སེལ་བའི་ལས་མཛོད་
413

༄༅། །ལྷ་མོ་གསེར་ཁྲི་སྐུ་ཕྲེང་གཉིས་པ་བློ་བཟང་རྒྱལ་མཚན་སེངྒེའི་གསུང་འབུམ་བཞུགས་སོ། །
ཅིག །མར་གད་གོས་གྱོན་དབྱར་གྱི་དཔལ་མོ་ཡིས། །རྙོག་བྲལ་དྭངས་པའི་མཚོ་
དཔལ་བསྐྱེད་པ་བཞིན། །རྒྱས་མཛད་གཟི་བྱིན་འབར་བའི་རྣམ་འགྱུར་གྱིས། །ཚེ་
ནོར་ལོངས་སྤྱོད་འཕེལ་བའི་ལས་མཛོད་ཅིག
་འཕེལ་བའི་ལས་མཛོད་ཅིག
།སྨིན་ལེགས་ལང་ཚོ་དར་བའི་སྒྱུ་
ཐབས་ཀྱིས། ། །ཆགས་ལྡན་གཞོན་ནུའི་ཡིད་དབང་འགུགས་པ་བཞིན། །དབང་
མཛད་ཁྲོ་ཆགས་སྒེག་པའི་རྣམ་འགྱུར་གྱིས། །བརྟན་གཡོའི་ཕུན་ཚོགས་འདུ་བའི་
ལས་མཛོད་ཅིག །དྲག་ཤུལ་མི་བཟད་འབར་བའི་གནམ་ལྕགས་ཀྱིས། །བྲག་རིའི་
ཕུང་བོ་དུམ་བུར་བཤིག་པ་བཞིན། །དྲག་མཛད་རྔམས་འཇིགས་དཔའ་བའི་རྣམ་
འགྱུར་གྱིས། །གནོད་བྱེད་དགྲ་སྡེ་གཞོམ་པའི་ལས་མཛོད་ཅིག །མདོར་ན་རྣལ་
འབྱོར་སྒྲུབ་པོའི་བསམ་པའི་དོན། །ལྷུན་གྲུབ་ནག་ཕྱོགས་བདུད་ལས་རྣམ་རྒྱལ་
བའི། །རུ་མཚོན་སྲིད་རྩེར་སྒྲེང་དང་ལྷན་ཅིག་ཏུ། །གྲགས་སྙན་ཕྱོགས་བཅུར་རྒྱས་
པའི་འཕྲིན་
་ལས་སྒྲུབས། །གཏང་རག་གི་མཆོད་པ་སྔར་ལྟར་ཕུལ། མཐུ་སྟོབས་དབང་ཕྱུག་
ལྷ་ཡི་དགེ་བསྙེན་དང་། །གསང་བའི་ཡུམ་མཆོག་སྲས་དང་སྲས་མོར་བཅས། །རྨ་
རིགས་སུམ་བརྒྱ་དྲུག་ཅུ་སྨན་མོའི་ཚོགས། །བཀའ་ཉན་སྤྲུལ་འཁོར་དམ་ཅན་རྒྱ་
མཚོར་བསྟོད། །ཅེས་པས་བསྟོད་ལ། ཡིག་བརྒྱ་ལན་གསུམ་བརྗོད། མ་འབྱོར་བ་དང་ཉམས་པ་
དང་། །སོགས་ཀྱིས་ནོངས་པ་བཟོད་པར་གསོལ། བཛྲ་མུ མཆོད་ཡུལ་ལྷ་ཚོགས་ཐམས་ཅད་
རང་གནས་སུ་གཤེགས་པར་གྱུར། བདག་བསྐྱེད་ཉེར་བསྡུ་བྱས་ལ་ཤིས་བརྗོད་ཀྱིས་མཐའ་བརྒྱན་
པར་བྱའོ། །ཞེས་ལྷ་གཉན་རྨ་རྒྱལ་ལྷ་ཡི་དགེ་བསྙེན་ཆེན་པོ་འཁོར་བཅས་ཀྱི་ཐུགས་དམ་བསྐང་བའི་རིམ་པ་
རྣམ་པར་རྒྱལ་བའི་ལྷ་རྔ་ཞེས་བྱ་བ་འདི་ནི་རང་གི་གྲྭ་རིགས་དད་ལྡན་དགེ་སློང་ངག་དབང་རབ་རྒྱས་ཀྱིས་་
ལྷ་དར་དང་བཅས་ནན་ཏན་ཆེན་པོས་བསྐུལ་བ་ལྟར། ༧ཤཱཀྱའི་བཙུན་པ་བློ་བཟང་རྒྱལ་མཚན་སེངྒེས་སྦྱར་
པའི་ཡི་གེ་པ་ནི་མཛོད་པ་ཆོས་རྗེའི་ཚ་བོ་ཤ་ས་དྷྭ་ཛས་བགྱིས་པ་ཛ་ཡནྟུ། སརྦ་མངྒ་ལཾ། །
༈ ཨོཾ་ནོར་འཛིན་རྒྱན་གཅིག་གངས་ཀྱི་ལྷུན་པོའི་དབུས། །གཞལ་མེད་
རིན་ཆེན་ལས་གྲུབ་སྐུ་མཁར་ནས། །བསྟན་པ་སྐྱོང་མཛད་ལྷ་ཡི་དགེ་བསྙེན་ཆེ། །
414

ལྷ་གཉན་རྨ་རྒྱལ་ལྷ་ཡི་དགེ་བསྙེན་ཆེན་པོ་འཁོར་བཅས་ཀྱི་ཐུགས་དམ་བསྐང་བའི་རིམ་པ་བཞུགས།
འཁོར་བཅས་བརྩེ་བའི་ཐུགས་ཀྱིས་གནས་འདིར་སྤྱོན། །རང་མདུན་འཇའ་སྤྲིན་
འཁྲིགས་པའི་ཀློང་དཀྱིལ་དུ། །རྟ་མཆོག་གྲོ་ཞུར་མྱུར་མགྱོགས་ཤུགས་ལྡན་ལ། །སྒ་
སྲབ་རིན་ཆེ